**โครงสร้างรายวิชาเพิ่มเติมหน้าที่พลเมือง ชั้นมัธยมศึกษาปีที่ 2 รหัสวิชา ส 22201**

| **ลำดับที่** | **ชื่อหน่วยการเรียนรู้** | **ผลการเรียนรู้** | **สาระสำคัญ** | **จำนวน****ชั่วโมง** | **น้ำหนัก****คะแนน** |
| --- | --- | --- | --- | --- | --- |
| 1 | ความเป็นไทย | 1.มีส่วนร่วม แนะนำผู้อื่นให้อนุรักษ์มารยาทไทย2.แสดงออกและแนะนำผู้อื่นให้มีความเอื้อเฟื้อเผื่อแผ่และเสียสละต่อสังคม3.เน้นคุณค่า อนุรักษ์และสืบสานขนบธรรมเนียมประเพณี ศิลปวัฒนธรรมและภูมิปัญญาไทย | - มีส่วนร่วมและแนะนำผู้อื่นให้อนุรักษ์มารยาทไทยในการแสดงความเคารพ การสนทนา การแต่งกาย การมีสัมมาคารวะ แสดงออกและแนะนำผู้อื่นให้มีความเอื้อเฟื้อเผื่อแผ่และเสียสละต่อสังคม- เห็นคุณค่าอนุรักษ์และสืบสานขนบธรรมเนียมประเพณี ศิลปวัฒนธรรมและภูมิปัญญาไทย | 10 | 20 |
| 2 | รักชาติ ยึดมั่นในศาสนาและเทิดทูนสถาบันพระมหากษัตริย์ | 1.เป็นแบบอย่างและแนะนำผู้อื่นให้มีความรักชาติ ยึดมั่นในศาสนาและเทิดทูนสถาบันพระมหากษัตริย์2.ประยุกต์และเผยแพร่พระบรมราโชวาท หลักการทรงงานและหลักปรัชญาของเศรษฐกิจพอเพียง | -การปฏิบัติตนที่แสดงออกถึงความรักชาติ การยึดมั่นในศาสนา เทิดทูนสถาบันพระมหากษัตริย์-พระบรมราโชวาทของพระบาทสมเด็จพระเจ้าอยู่หัว ได้พระราชทานแก่พสกนิกรชาวไทย เช่น การมีสติ ความขยันอดทน ซื่อสัตย์สุจริต ใฝ่หาความรู้โดยหลักการทรงงานในพระบาทสมเด็จพระเจ้าอยู่หัว ซึ่งชาวไทยสามารถน้อมนำไปปฏิบัติได้ตามความเหมาะสม เช่น ภูมิสังคม ขาดทุนคือกำไร | 10 | 20 |
| 3 | พลเมืองดีในระบอบประชาธิปไตยอันมีพระมหากษัตริย์ทรงเป็นประมุข | 1.ปฏิบัติตนเป็นพลเมืองดีตามวิถีประชาธิปไตย 2.มีส่วนร่วมและรับผิดชอบในการตัดสินใจ ตรวจสอบข้อมูลเพื่อใช้ประกอบการตัดสินใจ ในกิจกรรมและรู้ทันข่าวสาร3.ปฏิบัติตนเป็นผู้มีวินัยในตนเอง | -พลเมืองดีตามวิถีประชาธิปไตยเป็นการส่งเสริมผู้เรียนในด้านการติดตามข่าวสารบ้านเมือง ตลอดจนมีความกล้าหาญ มีคุณธรรมจริยธรรมที่ดี | 10 | 20 |
| 4 | ความปรองดองสมานฉันท์ | 1.นักเรียนเห็นคุณค่าของการอยู่ร่วมกันในภูมิภาคเอเชียอย่างสันติและพึ่งพาซึ่งกันและกัน2.นักเรียนมีส่วนร่วมและเสนอแนวทางการแก้ปัญหาความขัดแย้งโดยสันติวิธี | -ผู้เรียนเห็นคุณค่าของการอยู่ร่วมกันในภูมิภาคเอเชียอย่างสันติ และพึ่งพาอาศัยซึ่งกันและกันโดยคำนึงถึงความหลากหลายทางสังคม วัฒนธรรมในภูมิภาคเอเชีย ในเรื่องวิถีชีวิต วัฒนธรรม ศาสนา สิ่งแวดล้อม การอยู่ร่วมกันในสังคมพหุวัฒนธรรมและการพึ่งพาซึ่งกันและกัน-การเคารพซึ่งกันและกัน ไม่แสดงกิริยาและวาจาดูหมิ่นผู้อื่น ช่วยเหลือซึ่งกันและกัน แบ่งปัน มีส่วนร่วมและเสนอแนวทางการแก้ปัญหาความขัดแย้งโดยสันติวิธีเกี่ยวกับการละเมิดสิทธิ การใช้ของส่วนรวม ด้วยการเจรจาไกล่เกลี่ย การเจรจาต่อรอง การระงับความขัดแย้ง ปฏิบัติตนเป็นผู้มีวินัยในตนเอง ในเรื่องความซื่อสัตย์สุจริต อดทน ใฝ่หาความรู้ ตั้งใจปฏิบัติหน้าที่ ยอมรับผลที่เกิดจากการกระทำของตนเอง | 5 | 20 |
| ระหว่างปี | 80 |
| ปลายปี/ปลายภาค (การทดสอบคุณลักษณะ) | 20 |
|  | รวม | 100 |

**หน่วยการเรียนรู้**

ส 22201 หน้าที่พลเมือง 3 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 2 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่** 1 **ชื่อหน่วยการเรียนรู้** ความเป็นไทย

**2. ผลการเรียนรู้**

 2.1 มีส่วนร่วมและแนะนำผู้อื่นให้อนุรักษ์มารยาทไทย

 2.2 แสดงออกและแนะนำผู้อื่นให้มีความเอื้อเฟื้อเผื่อแผ่ และเสียสละต่อสังคม

 2.3 เห็นคุณค่า อนุรักษ์และสืบสานขนบธรรมเนียมประเพณี ศิลปวัฒนธรรมและภูมิปัญญาไทย

**3. สาระสำคัญ**

 มีส่วนร่วมและแนะนำผู้อื่นให้อนุรักษ์มารยาทไทยในการแสดงความเคารพ การสนทนา การแต่งกาย การมีสัมมาคารวะ แสดงออกและแนะนำผู้อื่นให้มีความเอื้อเฟื้อเผื่อแผ่และเสียสละต่อสังคม และเห็นคุณค่าอนุรักษ์ สืบสานขนบธรรมเนียมประเพณี ศิลปวัฒนธรรมและภูมิปัญญาไทย

**4. สาระการเรียนรู้**

 4.1 มารยาท

 - การแสดงความเคารพ

 - การสนทนา

 - การแต่งกาย

 - การมีสัมมาคารวะ

 4.2 ความเอื้อเฟื้อเผื่อแผ่และเสียสละต่อสังคม

**5. สมรรถนะสำคัญของผู้เรียน**

 5.1 ความสามารถในการสื่อสาร

 5.2 ความสามารถในการคิด

 5.3 ความสามารถในการแก้ปัญหา

 5.4 ความสามารถในการใช้ทักษะชีวิต

 5.5 ความสามารถในการใช้เทคโนโลยี

**6. คุณลักษณะอันพึงประสงค์**

 6.1 รักชาติ ศาสนา พระมหากษัตริย์

 6.2 ซื่อสัตย์สุจริต

 6.3 มีวินัย

 6.4 รักความเป็นไทย

 6.5 มีจิตสาธารณะ

**7. ชิ้นงาน / ภาระงาน / ระหว่างจัดกิจกรรมการเรียนรู้**

 - จับคู่กับเพื่อนออกมาสนทนาในสถานการณ์ต่าง ๆ หน้าชั้นเรียน หลังจากนั้นให้เพื่อนในชั้นช่วยกันประเมินผลการปฏิบัติ

 - จับกลุ่มนักเรียน ให้นักเรียนแสดงความคิดเห็นเกี่ยวกับเพื่อนที่แสดงกิริยาไม่สำรวม เช่น พูดเสียงดัง วิ่งเล่นกัน ขณะกำลังเดินเข้าศาสนสถาน นักเรียนควรแนะนำเพื่อนอย่างไร

 - ให้นักเรียนแสดงความคิดเห็นเกี่ยวกับการแต่งกายที่ไม่เหมาะกับกาลเทศะ จะเกิดผลเสียต่อตนเองอย่างไร

 - แบ่งลุ่มให้นักเรียนแสดงบทบาทสมมุติ เช่น ถ้านักเรียนมีโอกาสได้พบเพื่อนต่างชาติหรือต่างวัฒนธรรม นักเรียนจะแสดงตนว่าเป็นผู้มีมารยาทไทยอย่างไร

 - ให้นักเรียนเขียนบันทึก นักเรียนเคยกระทำอะไรที่แสดงออกถึงความเสียสละต่อสังคมบ้าง และเกิดประโยชน์อย่างไร

**8. การวัดและประเมินผล**

 8.1 ประเมินก่อนเรียน – ทำ แบบทดสอบ ก่อนเรียนประจำหน่วยการเรียนรู้ที่ 1

 8.2 ประเมินระหว่างการจัดกิจกรรม โดยการตรวจชิ้นงาน / ภาระงาน ดังนี้

 - แบบบันทึกการประเมิน การปฏิบัติ

 8.3 ประเมินผลหลังเรียน

 - ทำแบบทดสอบหลังเรียนประจำหน่วยการเรียนที่ 1

**9. กิจกรรมการเรียนรู้**

 **ขั้นนำ : นำเข้าสู่บทเรียน**

 1. ครูแจ้งจุดประสงค์การเรียนรู้ให้นักเรียนทราบ

 2. ให้นักเรียนทำแบบทดสอบก่อนเรียน

 3. ครูและนักเรียนร่วมกันสนทนาเกี่ยวกับการประพฤติตนตามประเพณีไทย มารยาทในสังคม การแต่งกายที่ถูกกาลเทศะ ความช่วยเหลือเอื้อเฟื้อเผื่อแผ่

 **ขั้นสอน :**

 1. ให้นักเรียนศึกษาความรู้เกี่ยวกับมารยาทไทยต่าง ๆ

 2. ครูให้นักเรียนดูวีดีโอเกี่ยวกับการไหว้ในแบบต่าง ๆ รวมถึงมารยาทในสังคม การพูด การส่งของ ฯลฯ

 3. แบ่งให้นักเรียนแสดงบทบาทสมมุติเกี่ยวกับวัฒนธรรมไทยและตะวันตก

 **ขั้นสรุป :**

 1. ให้นักเรียนทุกคนมีส่วนร่วมในการนำเสนอหัวข้อที่นักเรียนได้รับ

 2. นำผลการสรุปของแต่ละกลุ่มมาแลกเปลี่ยนด้วยวิธีการสนทนา และเขียนสรุปของทุกกลุ่ม

 3. ครูสรุปใจความสำคัญก่อนจบกิจกรรม

**หน่วยการเรียนรู้**

ส 22201 หน้าที่พลเมือง 3 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 2 ภาคเรียนที่ 1 เวลา 10 ชั่วโมง

**1. หน่วยการเรียนรู้ที่** 2 **ชื่อหน่วยการเรียนรู้** รักชาติ ยึดมั่นในศาสนา และเทิดทูนสถาบันพระมหากษัตริย์

**2. ผลการเรียนรู้**

 2.1 เป็นแบบอย่างและแนะนำผู้อื่นให้มีความรักชาติ ยึดมั่นในศาสนา และเทิดทูนสถาบันพระมหากษัตริย์

 2.2 ประยุกต์และเผยแพร่พระบรมราโชวาท หลักการทรงงาน และหลักปรัชญาของเศรษฐกิจพอเพียง

**3. สาระสำคัญ**

 การปฏิบัติตนที่แสดงออกถึงความรักชาติ การยึดมั่นในศาสนา เทิดทูนสถาบันพระมหากษัตริย์และพระบรมราโชวาทของพระบาทสมเด็จพระเจ้าอยู่หัวได้พระราชทนแก่พสกนิกรชาวไทย เช่น การมีสติ ความขยันอดทน ซื่อสัตย์สุจริต ใฝ่หาความรู้ โดยหลักการทรงงานในพระบาทสมเด็จพระเจ้าอยู่หัว ซึ่งชาวไทยสามารถน้อมนำไปปฏิบัติได้ตามความเหมาะสม เช่น ภูมิสังคม ขาดทุนคือกำไร

**4. สาระการเรียนรู้**

 - การปฏิบัติตนที่แสดงออกถึง ความรักชาติ การยึดมั่นในศาสนา การเทิดทูนสถาบันพระมหากษัตริย์

 - พระบรมราโชวาท เช่น การมีสติ ความขยันอดทน ความซื่อสัตย์สุจริตใฝ่หาความรู้

 - หลักการทรงงาน เช่น ภูมิสังคม ขาดทุนคือกำไร

**5. สมรรถนะสำคัญของผู้เรียน**

 5.1 ความสามารถในการสื่อสาร

 5.2 ความสามารถในการคิด

 5.3 ความสามารถในการใช้เทคโนโลยี (สืบค้น)

**6. คุณลักษณะอันพึงประสงค์**

 6.1 รักชาติ ศาสนา พระมหากษัตริย์

 6.2 ซื่อสัตย์สุจริต

 6.3 มีวินัย

 6.4 ใฝ่เรียนรู้

**7. ชิ้นงาน / ภาระงาน / ระหว่างจัดกิจกรรมการเรียนรู้**

 - แบบบันทึกการปฏิบัติตน แสดงออกความรักชาติ ยึดมั่นในศาสนา เทิดทูนสถาบันพระมหากษัตริย์

 - ป้ายประชาสัมพันธ์แนะนำการแสดงออกถึงความรักชาติ ยึดมั่นในศาสนา เทิดทูนสถาบันพระมหากษัตริย์

 - แผ่นพับประชาสัมพันธ์หรือนำเสนอ

 1. พระบรมราโชวาท

 2. หลักการทรงงาน

 3. หลักปรัชญาของเศรษฐกิจพอเพียง

 - แผนภาพความคิด การปฏิบัติตนตามหลักปรัชญาของเศรษฐกิจพอเพียง

 - ผังมโนทัศน์ การปฏิบัติตนตามพระบรมราโชวาทของพระบาทสมเด็จพระเจ้าอยู่หัว

**8. การวัดและประเมินผล**

 8.1 ประเมินก่อนเรียน – ทำ แบบทดสอบ ก่อนเรียนประจำหน่วยการเรียนรู้ที่ 2

 8.2 ประเมินระหว่างการจัดกิจกรรม โดยการตรวจชิ้นงาน / ภาระงาน ดังนี้

 - แบบบันทึกการปฏิบัติตนแดสงออกความรักชาติ การยึดมั่นในศาสนา เทิดทูนสถาบันพระมหากษัตริย์

 - ป้ายประชาสัมพันธ์

 - แผ่นพับ

 - แผนภาพความคิด

 - ผังมโนทัศน์

 8.3 ประเมินผลหลังเรียน

 - ทำแบบทดสอบหลังเรียนประจำหน่วยการเรียนที่ 2

**9. กิจกรรมการเรียนรู้**

 **กิจกรรมที่ 1 (ทักษะกระบวนการเผชิญสถานการณ์) (เวลา 5 ชั่วโมง)**

 **ขั้นนำ :**

 1. แจ้งผลการเรียนรู้ให้นักเรียนทราบ และทำแบบทดสอบก่อนเรียนประจำหน่วย

 2. นักเรียนดูภาพกิจกรรมหรือ Video clip กิจกรรมการยืนตรงเคารพธงชาติ การไหว้พระ การเข้าร่วมกิจกรรมแสดงความจงรักภักดีต่อสถาบันพระมหากษัตริย์ นักเรียนแสดงความคิดเห็น การเข้าร่วมกิจกรรมของตนเอง บุคคลในครอบครัว และกิจกรรมอื่นๆ ที่นักเรียนปฏิบัติและแสดงเหตุผลในการเข้าร่วมกิจกรรม

 **ขั้นที่ 1 การรวบรวมข่าวสาร ข้อมูล ข้อเท็จจริง ความรู้และหลักการ**

 3. นักเรียนแบ่งกลุ่มร่วมกันสืบค้นข้อมูลเกี่ยวกับการปฏิบัติตน การมีส่วนร่วมซึ่งแสดงออกถึงความรักชาติ ยึดมั่นในศาสนา เทิดทูนสถาบันพระมหากษัตริย์ นักเรียนรับแบบบันทึกการปฏิบัติตนทั้ง 3 ด้าน โดยบันทึกเป็นกลุ่ม ตัวแทนกลุ่มนำเสนอผลงาน ร่วมอภิปราย แสดงความคิดเห็นอย่างมีเหตุผล การเข้าร่วมกิจกรรม

 4. แต่ละกลุ่มสามารถปรับปรุงผลงาน หรือเพิ่มเติมการปฏิบัติตนเพื่อเข้าร่วมกิจกรรมการแสดงออกถึงการรักชาติ ยึดมั่นในศาสนา เทิดทูนสถาบันพระมหากษัตริย์

 **ขั้นที่ 2 การประเมินคุณค่าและประโยชน์**

 5. สมาชิกแต่ละกลุ่มช่วยกันวิเคราะห์เพื่อประเมินผลของการเข้าร่วมกิจกรรมที่มีคุณค่าทางด้านจิตใจของประชาชนชาวไทย ความภาคภูมิใจในความเป็นคนไทย ระลึกนึกถึงบรรพบุรุษไทยที่ปกป้องเอกราช ต่อสู้กับข้าศึก เสียเลือดเสียเนื้อเพื่อลูกหลานไทย ตลอดจนพระมหากษัตริย์ของคนไทยทุกประองค์ที่มีความกล้าหาญ ที่ท่านปกครองบ้านเมืองด้วยทศพิธราชธรรม และสังคมของประเทศไทยมีความสงบสุข เพราะยึดมั่นในการทำความดีตามคำสอนของศาสนาทุกศาสนา ที่มีความแตกต่างในแต่ละเชื้อชาติ ศาสนา สามารถอยู่ร่วมกันได้อย่างมีความสุข โดยแต่ละกลุ่มร่วมแสดงความคิดเห็น การปฏิบัติตนดังกล่าวในรูปแบบป้ายประชาสัมพันธ์ หรือนำเสนอในรูปแบบอื่นตามความสนใจ เพื่อประชาสัมพันธ์เชิญชวนให้บุคคลอื่นเข้าร่วมกิจกรรมดังกล่าว

 **ขั้นที่ 3 การเลือกและการตัดสินใจ**

 6. สมาชิกแต่ละกลุ่ม เลือกและตัดสินใจ ทั้งรูปแบบการนำเสนอข้อความตามที่สมาชิกกลุ่มนำเสนอ เพื่อจัดทำป้ายประชาสัมพันธ์เชิญชวนบุคคลอื่นเข้าร่วมกิจกรรมการแสดงออกถึงความรักชาติ ยึดมั่นในศาสนา เทิดทูนสถาบันพระมหากษัตริย์

 7. ตัวแทนกลุ่มนำเสนอป้ายประชาสัมพันธ์หน้าชั้นเรียน ร่วมแสดงความคิดเห็น อภิปรายอย่างมีเหตุมีผล และทำป้ายประชาสัมพันธ์ จัดบอร์ด เพื่อประชาสัมพันธ์เชิญชวนบุคคลอื่นๆ

 **ขั้นที่ 4 การปฏิบัติ**

 8. สมาชิกแต่ละกลุ่มวางแผนการเข้าร่วมกิจกรรมของตนเองและสังเกตบุคคลอื่นเข้าร่วมกิจกรรม ร่วมแสดงความคิดเห็นการทำแบบตรวจสอบหรือแบบสังเกต การเข้าร่วมกิจกรรมของบุคคลอื่น ๆ

 **ขั้นสรุป**

 9. นักเรียนและครู ร่วมกันสรุปการปฏิบัติตนเป็นแบบอย่าง และแนะนำผู้อื่นให้เห็นความสำคัญ คุณค่าทางจิตใจ ภาคภูมิใจในความเป็นไทย ที่มีชาติ ศาสนา พระมหากษัตริย์ จวบจนทุกวันนี้ และการเข้าร่วมกิจกรรมดังกล่าวด้วยความภาคภูมิใจอย่างแท้จริง

กิจกรรมที่ 1 : 1 ชั่วโมง

 1. ครูและนักเรียนร่วมกันพิจารณา พระบรมราโชวาท เรื่องของการมีสติ

 2. นักเรียนบอกประโยชน์ของการมีสติในการทำงาน

 3. บันทึกการปฏิบัติตนอย่างมีสติ

 4. สรุปประโยชน์ของการมีสติ

กิจกรรมที่ 2 : 1 ชั่วโมง

 1. ครูให้นักเรียนดูคลิปวีดีโอเกี่ยวกับความขยันหมั่นเพียร อดทน

 2. นักเรียนแบ่งกลุ่ม ระดมความคิดประโยชน์ที่ได้จากการดูคลิปวีดิโอ

 3. ครูและนักเรียนสรุปข้อคิดที่ได้

 4. บันทึกการปฏิบัติตาม

กิจกรรมที่ 3 : 2 ชั่วโมง

 1. ครูและนักเรียนร่วมกัน ศึกษาหลักการทรงงาน ของพระบาทสมเด็จพระเจ้าอยู่หัว

 2. นักเรียนศึกษาคำว่า ภูมิสังคม คืออะไร

 3. นักเรียนอธิบาย ภูมิสังคมของแต่ละบุคคล

 4. ประโยชน์ของภูมิสังคมมีอะไรบ้าง นำไปใช้อย่างไรในชีวิตของตนเอง

 5. นักเรียนอธิบาย จะนำหลักการทรงงานมาปรับใช้อย่างไร

กิจกรรมที่ 4 : 1 ชั่วโมง

 1. ครูให้นักเรียน ศึกษาคำว่า ขาดทุน คืออะไร

 2. ครูให้นักเรียน ศึกษาคำว่า กำไร คืออะไร

 3. ครูถามนักเรียนว่า ขาดทุนคือกำไร หมายความว่าอย่างไร

 4. ครูและนักเรียนร่วมกันสรุปความหมายของคำว่า ขาดทุนคือกำไร

 5. นักเรียนจัดป้ายนิทรรศการ เรื่อง หลักการทรงงาน

 6. บันทึกการทำกิจกรรม

 7. ทดสอบหลังเรียน

**หน่วยการเรียนรู้**

ส 22202 หน้าที่พลเมือง 4 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 2 ภาคเรียนที่ 2 เวลา 10 ชั่วโมง

**1. หน่วยการเรียนรู้ที่** 3 **ชื่อหน่วยการเรียนรู้** พลเมืองดีในระบอบประชาธิปไตยอันมีพระมหากษัตริย์ทรงเป็นประมุข

**2. ผลการเรียนรู้**

 2.1 ปฏิบัติตนเป็นพลเมืองดีตามวิถีประชาธิปไตย

 2.2 มีส่วนร่วมและรับผิดชอบในการตัดสินใจ ตรวจสอบข้อมูลเพื่อใช้ประกอบการตัดสินใจในกิจกรรมต่าง ๆ และรู้ทันข่าวสาร

**3. สาระสำคัญ**

 ปฏิบัติตนเป็นพลเมืองดีตามวิถีประชาธิปไตยในเรื่องการติดตามข่าวสารบ้านเมือง ความกล้าหาญทางจริยธรรม การเป็นผู้นำ และการเป็นสมาชิกที่ดี มีส่วนร่วมและรับผิดชอบในการตัดสินใจต่อกิจกรรมของห้องเรียนและโรงเรียน ตรวจสอบข้อมูลเพื่อใช้ประกอบการตัดสินใจในกิจกรรมต่าง ๆ และรู้ทันข่าวสาร ปฏิบัติตนเป็นผู้มีวินัยในตนเองในเรื่องความซื่อสัตย์สุจริต อดทนตั้งใจปฏิบัติหน้าที่ใฝ่หาความรู้ ตั้งใจปฏิบัติหน้าที่ ใฝ่หาความรู้ตั้งใจปฏิบัติหน้าที่ยอมรับผลที่เกิดจากการกระทำของตนเอง

**4. สาระการเรียนรู้**

 4.1 พลเมืองดีตามวิถีประชาธิปไตย

 - การติดตามข่าวสารบ้านเมือง

 - ความกล้าหาญทางจริยธรรม

 - การเป็นผู้นำ และการเป็นสมาชิกที่ดี

 4.2 มีส่วนร่วมและรับผิดชอบในการตัดสินใจ ตรวจสอบข้อมูลเพื่อใช้ประกอบการตัดสินใจในกิจกรรมต่าง ๆ และรู้ทันข่าวสาร

 - การมีส่วนร่วมและรับผิดชอบในการตัดสินใจต่อกิจกรรมของห้องเรียน และโรงเรียน

 - การตรวจสอบข้อมูล

 - การรู้ทันข่าวสาร

**5. สมรรถนะสำคัญของผู้เรียน**

 1. ความสามารถในการใช้เทคโนโลยี

 2. ความสามารถในการคิด (ทักษะการคิดวิเคราะห์ คิดอย่างมีวิจารณญาณ คิดสังเคราะห์)

 3. ความสามารถในการใช้ชีวิต (กระบวนการปฏิบัติ กระบวนการกลุ่ม)

**6. คุณลักษณะอันพึงประสงค์**

 - การมีวินัย

 - ใฝ่เรียนรู้

 - มุ่งมั่นในการทำงาน

**7. ชิ้นงาน / ภาระงาน / ระหว่างจัดกิจกรรมการเรียนรู้**

 - ผลงานการระดมความคิดเห็น “พลเมืองดีมีลักษณะอย่างไร”

 - ผลงานกลุ่ม “ประวัติ ผลงานบุคคล ที่เป็นพลเมืองดี”

 - การแสดงความคิดเห็นจากภาพข่าวการทำความดีจากหนังสือพิมพ์ – วารสาร / ตัวอย่างนักเรียนที่ดี

**8. การวัดและประเมินผล**

 ด้านความรู้ (K)

 1. ทดสอบก่อนเรียน และหลังเรียน

 2. ซักถามความรู้เรื่องพลเมืองดีตามวิถีประชาธิปไตย

 3. ตรวจผลงาน / กิจกรรม เป็นรายบุคคล / เป็นกลุ่ม

 ด้านคุณธรรมจริยธรรมและค่านิยม (A)

 - ประเมินพฤติกรรมในการทำงานเป็นรายบุคคลด้านมีวินัย ใฝ่เรียนรู้ ฯลฯ

 ด้านทักษะ / กระบวนการ (P)

 - ประเมินพฤติกรรมในการทำงานเป็นรายบุคคลและเป็นกลุ่มในด้านการสื่อสาร การคิด การแก้ปัญหา ฯลฯ

**9. กิจกรรมการเรียนรู้**

 **ขั้นที่ 1 นำเข้าสู่บทเรียน**

 1. ครูแจ้งตัวชี้วัด ชั้นปี และจุดประสงค์การเรียนรู้ให้นักเรียนทราบ

 2. ให้นักเรียนทำแบบทดสอบก่อนเรียน

 3. ครูและนักเรียนร่วมกันสนทนาเกี่ยวกับการประพฤติตนเป็นพลเมืองดี โดยครูใช้คำถาม

 - นักเรียนคิดว่าตนเองเป็นพลเมืองดีหรือไม่

 - นักเรียนรู้สึกอย่างไร เมื่อได้ประพฤติตนเป็นพลเมืองดี

 - การเป็นพลเมืองดี มีประโยชน์ต่อตนเอง และสังคมหรือไม่ อย่างไร

 สุ่มเลือกนักเรียนเป็นตัวแทนตอบคำถาม หน้าชั้นเรียน 3-4 คน

 นำภาพข่าวการทำความดีจากหนังสือพิมพ์ –วารสาร / ตัวอย่างนักเรียนที่ดี ให้นักเรียนตัวแทนแสดงความคิดเห็นต่อภาพ / ข่าวที่นำมาแสดง และสนทนาว่าการอยู่โรงเรียนจะต้องปฏิบัติตนตามสถานภาพ บทบาท สิทธิและเสรีภาพ และหน้าที่ของนักเรียนที่ดีเมื่อเราอยู่ในสังคมประชาธิปไตยหรือเมื่อเราต้องปฏิบัติตามบทบาทของพลเมืองดี ตามวิถีประชาธิปไตยเมื่อปฏิบัติหน้าที่แล้ว ก็จะก่อให้เกิดผลดีแก่ตนเองและสังคม เช่น ได้รับการยกย่องเป็นพลเมืองดี

 **ขั้นที่ 2**

 4. แบ่งนักเรียนเป็นกลุ่ม กลุ่มละ 4-6 คน ระดมความคิดเห็นประเด็นคำถามว่า “พลเมืองดี มีลักษณะอย่างไร” เขียนผลจากการระดมความคิดลงบนกระดาษ ครูเลือกสุ่มตัวแทน กลุ่มละ 2-3 คน นำเสนอหน้าชั้นเรียน

 5. ให้สมาชิกกลุ่มเสนอชื่อ จัดทำประวัติ ผลงานบุคคลที่กลุ่มมีมติร่วมกันว่า บุคคลนั้นเป็นพลเมืองดี นำเสนอความคิดว่าผลงานนั้นสร้างประโยชน์ให้กับตนเอง สังคม และประเทศชาติอย่างไร นำผลงานไปแสดงที่ป้ายนิเทศ โดยครูพยายามส่งเสริมให้เด็กเกิดการเรียนรู้ด้วยตนเองมากที่สุด

 6. ตัวแทนนำเสนอผลงานกลุ่ม เรืองการเป็นพลเมืองดี

 7. ครูและนักเรียน สรุปความสำคัญ ประโยชน์และคุณค่าของการปฏิบัติตนเป็นพลเมืองดี

 8. นักเรียนทำแบบทดสอบ เรื่อง การเป็นพลเมืองดี

**หน่วยการเรียนรู้**

ส 22202 หน้าที่พลเมือง 4 กลุ่มการเรียนรู้สังคมศึกษา ศาสนา และวัฒนธรรม

ชั้น มัธยมศึกษาปีที่ 2 ภาคเรียนที่ 2 เวลา 20 ชั่วโมง

**1. หน่วยการเรียนรู้ที่** 4 **ชื่อหน่วยการเรียนรู้** ความปรองดอง สมานฉันท์ ในภูมิภาคเอเชีย

**2. ผลการเรียนรู้**

 2.1 เห็นคุณค่าของการอยู่ร่วมกันในภูมิภาคเอเชียอย่างสันติ และพึ่งพาซึ่งกันและกัน

 2.2 มีส่วนร่วมและเสนอแนวทางการแก้ปัญหาความขัดแย้งโดยสันติวิธี

 2.3 ปฏิบัติตนเป็นผู้มีวินัยในตนเอง

**3. สาระสำคัญ**

 เห็นคุณค่าของการอยู่ร่วมกันในภูมิภาคเอเชียอย่างสันติ และพึ่งพาซึ่งกันและกันโดยคำนึงถึงความหลากหลายทางสังคม วัฒนธรรมในภูมิภาคเอเชีย ในเรื่องวิถีชีวิต วัฒนธรรม ศาสนา สิ่งแวดล้อม การอยู่ร่วมกันในสังคมพหุวัฒนธรรม และการพึ่งพาซึ่งกันและกัน เรื่องเรื่องความเคารพซึ่งกันและกัน ไม่แสดงกิริยาและวาจาดูหมิ่นผู้อื่น ช่วยเหลือซึ่งกันและกัน แบ่งปัน มีส่วนร่วมและเสนอแนวทางการแก้ปัญหาความขัดแข้งโดยสันติวิธี เกี่ยวกับการละเมิดสิทธิ การใช้ของส่วนรวมด้วยการเจรจาไกล่เกลี่ย การเจรจาต่อรอง การระงับความขัดแย้ง ปฏิบัติตนเป็นผู้มีวินัยในตนเอง ในเรื่องความซื่อสัตย์สุจริต อดทน ใฝ่หาความรู้ ตั้งใจปฏิบัติหน้าที่ ยอมรับผลที่เกิดจากการกระทำของตน

**4. สาระการเรียนรู้**

 4.1 ความหลากหลายทางสังคมวัฒนธรรมในภูมิภาคเอเชีย ในเรื่องวิถีชีวิต วัฒนธรรม ศาสนา สิ่งแวดล้อม

 4.2 การอยู่ร่วมกันในสังคมพหุวัฒนธรรมและการพึ่งพาซึ่งกันและกัน

 - เคารพซึ่งกันและกัน

 - ไม่แสดงกิริยาและวาจาดูหมิ่นผู้อื่น

 - ช่วยเหลือซึ่งกันและกัน แบ่งปันกัน

 4.3 ความขัดแย้ง

 - การละเมิดสิทธิ

 - การใช้ของส่วนรวม

 4.4 การแก้ปัญหาความขัดแย้งโดยสันติวิธี

 - การเจรจาไกล่เกลี่ย

 - การเจรจาต่อรอง

 - การระงับความขัดแย้ง

**5. สมรรถนะสำคัญของผู้เรียน**

 1. ความสามารถในการสื่อสาร

 2. ความสามารถในการใช้เทคโนโลยี

**6. คุณลักษณะอันพึงประสงค์**

 1. ใฝ่เรียนรู้

 2. มีความมุ่งมั่นในการทำงาน

 3. ซื่อสัตย์ สุจริต

 4. รักความเป็นไทย

**7. ชิ้นงาน / ภาระงาน / ระหว่างจัดกิจกรรมการเรียนรู้**

 ใบงานที่ 1

 ใบงานที่ 2

**8. การวัดและประเมินผล**

 - ประเมินพฤติกรรมรายบุคคล (สำหรับดู)

 - ประเมินพฤติกรรมรายบุคคล (สำหรับตนเอง)

**9. กิจกรรมการเรียนรู้**

 **กิจกรรมที่ 1 การอยู่ร่วมกันในภูมิภาคเอเชีย 5 ชั่วโมง**

 **(ขั้นนำ)** นักเรียนดูรูปตนเกี่ยวกับการอยู่ร่วมกันในภูมิภาคเอเชีย เช่น ภาพวิถีชีวิต ภาพการพึ่งพาซึ่งกันและกัน ภาพวัฒนธรรมต่าง ๆ ของเอเชีย ภาพชาติพันธุ์ของประเทศต่าง ๆ ในเอเชีย เป็นต้น และร่วมกันแสดงความคิดเห็นต่อรูปภาพอย่างมีเหตุผล และเชื่อมโยงให้นักเรียนเห็นว่าในภูมิภาคเอเชียมีความหลากหลายทางวัฒนธรรม ศาสนา สิ่งแวดล้อมและวิถีชีวิต

 **กิจกรรมที่ 1.1 คุณค่าของวิถีชีวิต และศาสนาในเอเชีย 1 ชั่วโมง**

 (1) ขั้นนำเข้าสู่บทเรียน

 นักเรียนดูรูปภาพเกี่ยวกับวิถีชีวิตและศาสนาของภูมิภาคเอเชีย เช่น รูปภาพวิถีชีวิตของเอเชียตะวันออกเฉียงใต้ กับเอเชียตะวันตกเฉียงใต้ และรูปภาพการประกอบพิธีกรรมทางศาสนาของศาสนาต่าง ๆ ให้นักเรียนได้เห็นความหลากหลาย ความแตกต่างทางด้านวิถีชีวิตและศาสนา และเห็นคุณค่าวิถีชีวิตและศาสนาที่แตกต่างจากของตนเอง

 (2) ขั้นปฏิบัติ

 1) แสวงหาความรู้ แบ่งกลุ่มนักเรียนเป็น 5 กลุ่ม เท่า ๆกัน ให้นักเรียนจับฉลากเลือก 5 ภูมิภาคของเอเชียอันได้แก่ เอเชียตะวันออกเฉียงใต้ เอเชียตะวันออก เอเชียใต้ เอเชียตะวันตกเฉียงใต้ และเอเชียกลาง และศึกษาในหัวข้อ ศาสนาและวิถีชีวิต โดยใช้ใบความรู้ หรืออาจใช้เทคโนโลยีค้นหาเพิ่มเติมจากใบความรู้

 2) สนทนาแลกเปลี่ยนความรู้ หลังจากศึกษาภูมิภาคในหัวข้อที่นักเรียนได้รับแล้ว ครูตั้งประเด็นคำถาม – วิถีชีวิต มีลักษณะเช่นใด มีศาสนาอะไรในภูมิภาคบ้าง มีคุณค่าอย่างไร

 3) การวิเคราะห์และประเมินค่าความรู้ ให้นักเรียนใช้หลักการคิดวิเคราะห์และประเมินความคิดอย่างมีเหตุผลในหัวข้อที่นักเรียนได้รับ พร้อมเขียนสรุปเพื่อเตรียมนำเสนอในขั้นสรุป

 (3) ขั้นสรุป

 1) ให้นักเรียนทุกคนมีส่วนร่วมในการนำเสนอหัวข้อที่นักเรียนได้รับ โดยนำเสนอในหัวข้อ คุณค่าของชีวิตและศาสนาในภูมิภาคเอเชีย ที่นักเรียนได้รับมอบหมายทั้ง 5 กลุ่ม

 2) นำผลการสรุปของแต่ละกลุ่มมาแลกเปลี่ยนด้วยวิธีการสนทนา และเขียนสรุปของทุกกลุ่มลงไปในใบงานที่ 1 เรื่องคุณค่าของวิถีชีวิต และศาสนาในภูมิภาคเอเชีย

 3) ครูสรุปใจความสำคัญก่อนจบกิจกรรม

 **กิจกรรมที่ 1.2 คุณค่าของวัฒนธรรมและสิ่งแวดล้อมในภูมิภาคเอเชีย 1 ชั่วโมง**

 ขั้นนำเข้าสู่บทเรียน

 นักเรียนดูรูปภาพเกี่ยวกับวัฒนธรรมและสิ่งแวดล้อมในภูมิภาคเอเชีย เช่น รูปประเพณีต่าง ๆ ของแต่ละภูมิภาคในเอเชีย รูปสิ่งก่อสร้างต่าง ๆ และรูปภาพสถานที่ธรรมชาติที่แตกต่างกันในแต่ละภูมิภาคของเอเชีย ให้นักเรียนได้เห็นความหลากหลายของวัฒนธรรมและสิ่งแวดล้อมและเห็นคุณค่าของวัฒนธรรม และสิ่งแวดล้อมที่ต่างจากของตนเอง

 ขั้นปฏิบัติ

 1 ) แสวงหาความรู้ แบ่งกลุ่มนักเรียนเป็น 5 กลุ่ม เท่า ๆกัน ให้นักเรียนจับฉลากเลือก 5 ภูมิภาคของเอเชียอันได้แก่ เอเชียตะวันออกเฉียงใต้ เอเชียตะวันออก เอเชียใต้ เอเชียตะวันตกเฉียงใต้ และเอเชียกลาง และศึกษาในหัวข้อ ศาสนาและวิถีชีวิต โดยใช้ใบความรู้ หรืออาจใช้เทคโนโลยีค้นหาเพิ่มเติมจากใบความรู้

 2) สนทนาแลกเปลี่ยนความรู้ หลังจากศึกษาภูมิภาคที่นักเรียนได้รับมอบหมายแล้ว ครูตั้งประเด็นคำถาม วัฒนธรรมและสิ่งแวดล้อมในภูมิภาค มีลักษณะอย่างไร

 3) การวิเคราะห์และประเมินความรู้ ให้นักเรียนใช้หลักการคิดวิเคราะห์และประเมินความคิดอย่างมีเหตุผล ในหัวข้อที่ได้รับมอบหมาย

 ขั้นสรุป

 1) ให้นักเรียนทุกคนมีส่วนร่วมในการนำเสนอในหัวข้อ การเห็นคุณค่าของวัฒนธรรมและสิ่งแวดล้อมในภูมิภาคที่ได้รับมอบหมาย ทั้ง 5 กลุ่ม

 2) นำผลการสรุปมาแลกเปลี่ยนด้วยวิธีการสนทนา และเขียนสรุปใจความสำคัญของทุกกลุ่มลงในใบงานที่ 2 เรื่อง การเห็นคุณค่าของวัฒนธรรมและสิ่งแวดล้อมให้ครบทั้ง 5 ภูมิภาคของเอเชีย

 3) ครูสรุปใจความสำคัญก่อนจบกิจกรรม

 **กิจกรรมที่ 2 การปฏิบัติตนในสังคมที่มีความหลากหลาย และการพึ่งพาซึ่งกันและกันจากการแสดงบทบาทสมมติ 3 ชั่วโมง**

 (1) ขั้นนำเข้าสู่บทเรียน

 นักเรียนดู video เกี่ยวกับการปฏิบัติตนในสังคมที่หลากหลาย และการพึ่งพาซึ่งกันและกัน

 (2) ขันเตรียมการแสดงบทบาทสมมติ

 1) ให้นักเรียนเตรียมการแสดง โดยการแบ่งกลุ่ม 3 กลุ่ม และจับฉลากเลือกหัวข้อที่จะแสดงบทบาทสมมติ ซึ่งได้แก่

 - เคารพซึ่งกันและกัน

 - การไม่แสดงกิริยาและวาจาดูหมิ่นผู้อื่น

 - การช่วยเหลือซึ่งกันและกันในการแบ่งปัน

 2) ขั้นแสดง นักเรียนกลุ่มหัวข้อ “เคารพซึ่งกันและกัน” แสดงในชั่วโมงที่ 1 ภายในเวลา 15 นาที โดยการแสดงต้องสื่อให้เห็นการเคารพซึ่งกันและกันให้ได้มากที่สุด หลังจากแสดงเสร็จครูตั้งคำถามว่า การเคารพซึ่งกันและกันในการแสดง และนอกเหนือจากการแสดงแล้วยังมีวิธีการเคารพซึ่งกันและกันแบบใดได้อีกภายในกลุ่ม

 3) นักเรียนวิเคราะห์คำตอบในกลุ่มอย่างมีวิจารณญาณ

 (3) ขั้นสรุป

 1) เขียนสรุปลงในใบงานที่ 3 เรื่องการเคารพซึ่งกันและกัน

 2) ครูสรุปท้ายชั่วโมงเรียนอีกครั้งก่อนจบกิจกรรม

หมายเหตุ ในหัวข้อที่ 2 และ 3 ให้ดำเนินกิจกรรมตามขั้นตอนตามหัวข้อที่ 1 ในชั่วโมงที่ 2 และ 3